в зоните с ограничен достъп; както и
 в)
 непрекъснато наблюдава пряко придружаваните лица; както и
 г)
 може да гарантира в приемлива степен, че придружаваните лица не нарушават сигурността.
 1.2.7.4. Дадено превозно средство може да бъде освободено от изискванията по точка 1.2.6, при условие че то е придружавано винаги когато се намира в зоните на съоръженията за излитане и кацане.
 1.2.7.5. Когато даден пътник не пътува по силата на договор за въздушен превоз, водещ до издаването на бордна карта или равностоен документ, придружаващият пътника член на екипажа може да бъде освободен от изискванията по точка 1.2.7.3, буква а).
 1.2.8. Други видове освобождаване
 Другите видове освобождаване са предмет на разпоредбите на Решение за изпълнение С(2015) 8005 на Комисията.
 1.3. ПРОВЕРКА НА ЛИЦАТА, КОИТО НЕ СА ПЪТНИЦИ, И НА ПРЕНАСЯНИТЕ ВЕЩИ
 1.3.1. Проверка на лица, които не са пътници, и на пренасяните вещи
 1.3.1.1. Лица, които не са пътници, се проверяват по един от следните методи:
 а)
 ръчно претърсване;
 б)
 рамкови метал-детектори (WTMD);
 в)
 кучета за откриване на експлозиви;
 г)
 оборудване за откриване на следи от експлозив (ETD);
 д)
 скенери за целите на сигурността, които не използват йонизиращо лъчение;
 е)
 оборудване за откриване на следи от експлозиви (ETD) в комбинация с ръчни метал-детектори (HHMD).
 1.3.1.2. Точки 4.1.1.3 — 4.1.1.6 и 4.1.1.10 — 4.1.1.11 се прилагат по отношение на проверката на лица, които не са пътници.
 1.3.1.3. Кучетата за откриване на взривни вещества и оборудване за откриване на следи от взривни вещества (ETD) могат да се използват само като допълнително средство за проверка на лица, различни от пътници, или при непредвидимо редуване с ръчно претърсване, рамкови метал-детектори или скенери за сигурност.
 1.3.1.4. Вещи, пренасяни от лица, които не са пътници, се проверяват по един от следните методи:
 а)
 ръчно претърсване;
 б)
 рентгеново оборудване;
 в)
 системи за откриване на експлозив (EDS);
 г)
 кучета за откриване на експлозиви;
 д)
 оборудване за откриване на следи от взривни вещества (ETD).
 1.3.1.5. Точки 4.1.2.4—4.1.2.7 и 4.1.2.11 се прилагат по отношение на проверката на вещи, пренасяни от лица, които не са пътници.
 1.3.1.6. Кучетата за откриване на взривни вещества и оборудване за откриване на следи от взривни вещества (ETD) могат да се използват само като допълнително средство за проверка на вещи, пренасяни от лица, различни от пътници, или при непредвидимо редуване с ръчно претърсване, рентгеново оборудване или оборудване със система за откриване на експлозиви (EDS).
 1.3.1.7. Когато лица, които не са пътници, и пренасяните вещи трябва да бъдат подлагани на постоянни случайни проверки, тяхната честота се определя от компетентния орган въз основа на оценка на риска.
 1.3.1.8. Проверката на лица, които не са пътници, и на пренасяните вещи е предмет и на допълнителните разпоредби на Решение за изпълнение С(2015) 8005 на Комисията.
 1.3.2. Освобождаване и специални процедури за проверка
 1.3.2.1. Поради обективни причини компетентният орган може да позволи лица, които не са пътници, да бъдат освободени от проверка или да бъдат подложени на специални процедури за проверка, при условие че те са придружени от лице, оправомощено да придружава лица съгласно точка 1.2.7.3.
 1.3.2.2. Проверените лица, които не са пътници и